בלמון-סור-לוזאן

בלמון-סור-לוזאן (צרפתית: Belmont-sur-Lausanne, מילולית: הר יפה מעל לוזאן) הוא פרוור של העיר לוזאן, שבקנטון וו, בשווייץ.

בלמון-סור-לוזאן מוכר כרשות מקומית. הוא מצוי 3.5 קילומטרים (בקו אווירי) ממזרח למרכז העיר לוזאן, במחוז לבו-אורן ואין לו רצף של שטח בנוי עם העיר. הפרוור מצוי על הר גבוה ונשקף ממנו נוף מרהיב של לוזאן, של אזור לבו (שהוא אתר מורשת עולמית) ושל אגם ז'נבה. גובה מרכז היישוב הוא 610 מטרים מעל פני הים, לעומת לוזאן, שגובהּ הוא 495 בלבד.

שטח הפרוור הוא 2.65 קילומטר מרובע, מתוכם כ-35% מוקצה לחקלאות (בעיקר שטחי מרעה לפרות) וכ-30% הוא יער. מחיר הקרקע הזול במקום מאפשר בנייה של מתקני ספורט ושעשועים גדולים יחסית, שתופסים עוד מהשטח. בסופו של דבר, רק מעט משטח הפרוור משמש למגורים. נכון לדצמבר 2014, גרו בפרוור כ-3600 איש.

הפרוור מקושר לעיר לוזאן, בקו אוטובוס מקומי בודד, בעל תדירות נסיעות נמוכה.

קישורים חיצוניים

הערות שוליים

וו (קנטון): קומונות
לוזאן